
Здравейте!  

На 38 год имам онкологични заболяване, по какъв начин мога да вземам болничен?  

Здравно осигурена съм но лечението което съм избрала не могат да ми издадът болничен.


 

Как ползваме болничен ако сме избрали нестандартно лечение?
===========================================================

 

Здравейте, Гергана Петкова,


право на парично обезщетение за времето на отпуск поради временна неработоспособност се придобива при наличието на следните условия:


 – към деня на настъпване на временната неработоспособност лицето да е осигурено за общо заболяване, т.е. да упражнява трудова дейност, която е основание за осигуряване и да са внесени или дължими осигурителни вноски върху получено, начислено или неначислено трудово възнаграждение;  

 – лицето да има най-малко 6 месеца осигурителен стаж като осигурено за общо заболяване. Шестмесечният стаж може да бъде прекъснат или непрекъснат, да е положен при различни работодатели, като не е задължително да е положен непосредствено преди излизането на лицето в отпуск поради болест;  

 – да е разрешен отпуск поради болест, т.е. да е издаден болничен лист от органите на медицинската експертиза.  

(чл. 40, ал. 1 и ал. 2 от КСО, чл. 162 от КТ)


Тези условия са кумулативни, т.е. ако компетентният орган не е издал болничен лист, макар че са налице другите предпоставки, нямате основание да ползвате обезщетение за временна неработоспособност.


Поздрави,  

адв. Николина Митова  

тел. 0898 303092


